शांति के जीवन की तूफानी राहों में उनके साथी का प्यार एक लंगर की तरह है | उसके शब्दों में, “मेरे पति सदा मुझे आशावान बनाये रखते हैं| वही मेरी हिम्मत के स्रोत हैं| मैं आज उनके कारण ही जीवित हूँ | मेरे पहले पति की म्रत्यु के पश्चात मेरा इनसे विवाह हुआ| मेरे अनेकों दोषों के बावजूद, वह मेरी अच्छे से देखभाल करते हैं| यहाँ तक कि वे मेरे कपड़े भी धोते हैं और नहाने में मेरी मदद भी करते हैं| यदि ऐसा न होता मेरा इलाज बहुत पहले ही बंद हो गया होता| उनके साहस और विश्वास के कारण ही मैं सब कुछ करती रही| मैंने तो जीने की सभी आशाएँ छोड़ दी थीं| मैं बस मरना चाहती थी, कोई दवा या इंजेक्शन लेना नहीं चाहती थी| लेकिन मैं अपने पति के प्यार के कारण ही इतनी दवाएं खा रही हूँ। वो कहते हैं—“यदि तुम मर जाओगी तो मैं भी यह संसार छोड़ दूँगा”।